Thor+Hermann+grafisk+trykk

Teknikken jeg har brukt er koldnål og material trykk - Bildet har tittelen "Svever" - Thor Hermann 2011
Tema for bildet er elevenes visuelle hverdag (skate kulturen) og jeg har forsøkt å få til et enkelt,sobert og klart bildeuttrykk. Linjer, overskjæring, perspektiv, rom og overlapping blir stikkord for virkemidler.

Tilbakemelding: "Svever " er en god tittel på dette bildet, du har fått det til sveve. Legger merke til de små detaljene du har tatt med for å fremheve dette; f.eks snorene på genseren. Flott å se hvordan du ved så enkel linje bruk har fått til uttrykket i bildet. Genseren og buksen har fått stofflighet og mykhet i måten du har brukt myke/ buete linjer. Blikket til personen som ved en enkel strek, tydelig ser ned på brettet. Rommet du har skapt i bildet kommer tydelig fram med personen i forgrunn, og linjene som overlapper hverandre, og linjene i bakgrunnen som går på skrå mot venstre og innover i bildet. Liker også at du har blandet teknikker.

Tone : )

Tilbakemelding: Enkelheten og luftigheten står godt. Den rene linjen både i koldnål og i materialtrykk skaper god helhet. En grafiker ved navn Terje Resell får jeg tydelige assosiasjoner til når jeg ser hvordan du har jobbet med det enkle minimaliserte uttrykket. Du har laget et bilde som "puster".

Ingrid Ø